CELEX: 32019D0768
Language: lv
Date: 2019-05-08 00:00:00
Title: Komisijas Īstenošanas lēmums (ES) 2019/768 (2019. gada 8. maijs), ar ko groza Eiropas pētniecības infrastruktūras konsorcija “Integrētā strukturālā bioloģija” (Instruct-ERIC) statūtu 3. pantu, jo Apvienotā Karaliste izstājas no Savienības (izziņots ar dokumenta numuru C(2019) 3354) (Dokuments attiecas uz EEZ.)

15.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 126/67
               
            
         KOMISIJAS ĪSTENOŠANAS LĒMUMS (ES) 2019/768
         (2019. gada 8. maijs),
         ar ko groza Eiropas pētniecības infrastruktūras konsorcija “Integrētā strukturālā bioloģija” (Instruct-ERIC) statūtu 3. pantu, jo Apvienotā Karaliste izstājas no Savienības
         
            
               (izziņots ar dokumenta numuru C(2019) 3354)
            
         
         (Autentisks ir tikai teksts angļu, čehu, dāņu, franču, itāļu, latviešu, nīderlandiešu, portugāļu, slovāku un spāņu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (ERIC) (1), un jo īpaši tās 8. pantu,
         tā kā:
         
                     (1)
                  
                  
                     Eiropas pētniecības infrastruktūras konsorcijs “Integrētā strukturālā bioloģija” (Instruct-ERIC) tika izveidots ar Komisijas Īstenošanas lēmumu (ES) 2017/1213 (2). Saskaņā ar konsorcija statūtu 3. pantu tā juridiskā adrese ir Apvienotajā Karalistē.
                  
               
                     (2)
                  
                  
                     2017. gada 29. martā Apvienotā Karaliste uz Līguma par Eiropas Savienību 50. pantu pamata paziņoja par savu nodomu no Savienības izstāties. 2019. gada 11. aprīlī Eiropadome nolēma LES 50. panta 3. punktā paredzēto laikposmu, kas pagarināts ar Eiropadomes Lēmumu (ES) 2019/476 (3), pagarināt vēl līdz 2019. gada 31. oktobrim. Tomēr, ja Apvienotā Karaliste nav rīkojusi Eiropas Parlamenta vēlēšanas saskaņā ar piemērojamajām Savienības tiesībām un līdz 2019. gada 22. maijam nav ratificējusi izstāšanās līgumu, šo Eiropadomes lēmumu beidz piemērot 2019. gada 31. maijā. Ja Apvienotā Karaliste izstāšanās līgumu ratificēs līdz 2019. gada 31. oktobrim, izstāšanās notiks pirmajā mēneša dienā pēc ratifikācijas procedūru pabeigšanas.
                  
               
                     (3)
                  
                  
                     Pēc izstāšanās datuma, neskarot izstāšanās līguma noteikumus, Apvienotā Karaliste tiks uzskatīta par trešo valsti Regulas (EK) Nr. 723/2009 2. panta b) punkta nozīmē.
                  
               
                     (4)
                  
                  
                     Regulas (EK) Nr. 723/2009 8. pants nosaka, ka ERIC juridiskā adrese ir tāda dalībnieka teritorijā, kas ir dalībvalsts vai asociētā valsts.
                  
               
                     (5)
                  
                  
                     Komisija saskaņā ar Regulas (EK) Nr. 723/2009 11. pantu no Instruct-ERIC ir saņēmusi priekšlikumu grozīt statūtu 3. pantu, lai risinātu situāciju, kur Apvienotā Karaliste kļūtu par trešo valsti Regulas (EK) Nr. 723/2009 nozīmē.
                  
               
                     (6)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 723/2009 20. pantu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2017/1213 pielikumā doto Instruct-ERIC statūtu 3. pantu groza saskaņā ar šā lēmuma pielikumu.
         
         
            2. pants
            Šis lēmums ir adresēts Beļģijas Karalistei, Čehijas Republikai, Dānijas Karalistei, Francijas Republikai, Itālijas Republikai, Izraēlas Valstij, Latvijas Republikai, Lielbritānijas un Ziemeļīrijas Apvienotajai Karalistei, Nīderlandes Karalistei, Portugāles Republikai, Slovākijas Republikai un Spānijas Karalistei.
         
         
            Briselē, 2019. gada 8. maijā
            
               
                  Komisijas vārdā –
               
               
                  Komisijas loceklis
               
               Carlos MOEDAS
            
         
         
            (1)  OV L 206, 8.8.2009., 1. lpp.
         
         
            (2)  Komisijas 2017. gada 4. jūlija Īstenošanas lēmums (ES) 2017/1213, ar ko izveido Eiropas pētniecības infrastruktūras konsorciju “Integrētā strukturālā bioloģija” (Instruct-ERIC) (OV L 173, 6.7.2017., 47. lpp.).
         
            (3)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).
      
      
         
            PIELIKUMS
            
               Instruct-ERIC statūtu 3. pantu aizstāj ar šādu:
            
               
                  “3. pants
                  
                     Instruct-ERIC juridiskā adrese jeb mītnesvieta ir Oksfordā Apvienotajā Karalistē. Ja Apvienotā Karaliste kļūst par trešo valsti Regulas (EK) Nr. 723/2009 nozīmē, juridiskā adrese jeb mītnesvieta ir Florencē Itālijā.”